Tjuvholmen (Hamar)

Tjuvholmen er en liten halvøy ved Hamar som går ut i Mjøsa. 

Beskrivelse og historie
Tjuvholmen inneholder båthavn for Hamar båtforening og Hamar seilforening med ca. 280 plasser i 2006, vinteropplag for båter og marina, friluftområder med grusbane og muligheter for bading og grilling. På marinaen ligger Tjuvholmen kro.Tjuvholmen kros hjemmeside  (besøkt 29. juni 2013) Kroa og området blir regelmessig brukt til konserter og revyer i sommerhalvåret.

Grøntarealene på sørsiden av Tjuvholmen har verdifull strandvegetasjon med store, gamle furutrær, herav noe kalkfuruskog, og ospe- og pilearter. Slik vegetasjon er et generelt karaktertrekk for strandområder rundt Mjøsa. På de indre og nordlige deler av Tjuvholmen finnes i hovedsak spisslønn, lind og prydbusker.Forprosjektrapport, side 20

Lærvare- og garveribedriften O. Kirkebye & sønner flyttet i 1950 til Tjuvholmen.Bilde på sigitaltmuseum.no (besøkt 29. juni 2013)

Kulturminne og naturreservat
Inne på grøntområdet ligger en gravhaug.Forprosjektrapport, side 16

Deler av Tjuvholmens østre områder (rundt «Vesle-Mjøsa») tilhører Åkersvika naturreservat.

Kommunens utviklingsplan fra 2008
Hamar kommune vedtok i 2008 en utviklingsplan for Tjuvholmen, der båthavnen skal fortsette innenfor en ramme av 500 plasser, og friluftslivet skal styrkes ved etablering av utsiktspunkter, oppholdssteder, terrassering ned mot vannet, anlegg for jolleaktiviteter m.m. Vedtaket innebærer at det skal bygges kai for rutebåten Skibladner, men dette er ikke gjennomført per 2013.Utforming av planlagt kai for Skibladner, se forprosjektrapporten side 12-14 

 Galleri

Referanser

Eksterne lenker
 Tjuvholmen – utviklingsplan. Med lenke til Tjuvholmen, Hamar. Forprosjekt utviklingsplan. Feste Lillehammer AS Landskapsarkitekter MNLA, 2006. Hamar kommunes nettsted, 4 august 2008  (besøkt 29. juni 2013)
 Nettstedet digitaltmuseum.no har per juni 2013 120 bilder knyttet til Tjuvholmen (besøkt 29. juni 2013)
 Hamar båtforenings hjemmeside (besøkt 29. juni 2013)
 Båthavnen. Nettstedet gjestehavner.no (besøkt 29. juni 2013)

Kategori:Hamars geografi